"Sesotho Puo ya Lapeng (HL)/P3 2 DBE/Pudungwana 2017 NSC – Memorandamo KAROLO YA A: MOQOQO 1.1 Leshano ha le na mokoka! Moqoqong ona mohlahlobuwa o lokela ho qoqa kamoo motho ya buang leshano a sa kgoneng ho tsitlallela ho seo a se buileng. Dikahare: • Mohlahlobuwa a ka qoqa ka ketsahalo eo leshano le ileng la buuwa ho yona. • a ka qoqa ka ditlamorao tsa leshano leo. [50] 1.2 Bohahlaudi ke tharollo ya tlhokeho ya mesebetsi. Moqoqong ona mohlahlobuwa a ka qoqa ka melemo e tliswang ke bohahlaudi bakeng sa ho theha mesebetsi. Dikahare: • Mohlahlobuwa a ka hlalosa hore bohahlaudi ke eng. • a ka nnetefatsa kamoo bohahlaudi bo ka rarollang tlhokeho ya mosebetsi kateng. [50] 1.3 Seabo sa motjha dikgethong. Moqoqong ona mohlahlobuwa a ka qoqa ka bohlokwa ba dikgetho ho batjha. Dikahare: • Mohlahlobuwa a ka qoqa ka hore hobaneng ha batjha ba tlameha ho kgetha. • a ka qoqa ka diphetoho tse ka tliswang ke ho ba le seabo ha batjha dikgethong. [50] 1.4 Puo le moetlo ke diyathoteng di bapile. Moqoqong ona mohlahlobuwa a qoqe ka kamoo puo le moetlo di tsamaellanang mmoho kateng mme di ke keng tsa arohanngwa. Dikahare: • Mohlahlobuwa a ka qoqa ka bohlokwa ba puo le moetlo setjhabeng sa rona; • a ka qoqa ka kamoo setjhaba se ka bolokang puo le meetlo ya sona kateng. [50] 1.5 Baithuti ba ipabolang dithutong tsa bona tsa materiki ba lokela ho fumantshwa tshehetso ya tsa ditjhelete ha ba fihla yunibesithing. Dumellana kapa o hanane le mohopolo ona. Moqoqong ona mohlahlobuwa a ka qoqa ka tshehetso eo mmuso le mekgatlo ya poraefete e lokelang ho nehelana ka yona ho baithuti. Dikahare: Ba dumellanang le sehlooho • Mohlahlobuwa a ka qoqa ka kamoo ditjhelete tsa tshehetso di ka tswelang baithuti le setjhaba molemo kateng. • a ka tiisa ka mabaka. Kapa Ba hananang le sehlooho • Mohlahlobuwa a ka qoqa ka kamoo e seng baithuti ba ipabotseng ba ka tshehetswang ka ditjhelete; • a ka tiisa ka mabaka. [50] Difuperweng tsa memorandamo ona di se sebediswe ntle ho tumello Phetla"